Brighton & Hove Albion FC

Brighton & Hove Albion Football Club er en engelsk fotballklubb fra kystbyen Brighton i Sørøst-England, omtrent åtte mil sør for London. Klubben ble stiftet i 1901, og ble valgt inn i The Football League i 1920. «The Seagulls», som er kallenavnet til Brighton, spiller hjemmekampene sine på American Express Community Stadium (Falmer Stadium) i Brighton.

 Historie 
På et møte i «Seven Stars public house», Ship Street den 24. juni 1901 ble fotballklubben Brighton & Hove United stiftet etter et initiativ fra John Jackson. På grunn av protester fra en klubb som het Hove FC ble navnet forandret til Brighton & Hove Albion før de hadde spilt en kamp. I starten deltok de i Southern League.

De gikk inn i 3. divisjon da de kom med i The Football League i 1920, og på dette nivået ble de værende fram til 1958. I årene fra 1958 og fram til 1962 spilte de i 2. divisjon, men så rykket de ned 2 år på rad og spilte noen sesonger i 4. divisjon. Den beste perioden i klubbens historie var fra 1979 fram til 1983, da de spilte i den engelske toppdivisjonen. I 1983 kom de også til finalen i FA-Cupen, der de spilte 2-2 mot Manchester United, før de tapte 4-0 i omkampen. I 2017 rykket de opp til Premier League for første gang da de kom på andre plass i Championship i 2016/17-sesongen.

 Hjemmebane 
Fra 1902 spilte Brighton & Hove Albion på banen Goldstone Ground. Klubbens tilskuerrekord på 36 747 ble satt i en kamp mot Fulham 27. desember 1958 (2. divisjon). Goldstone Ground var den ene av to baner utenfor London som hadde kamper under sommer-OL 1948. (Den andre var Fratton Park i Portsmouth.) På 1990-tallet fikk imidlertid klubben økonomiske problemer, og Goldstone Ground ble solgt. Siste kamp på banen ble spilt 26. april 1997. Banen ble revet, og i dag ligger et butikkområde der banen lå.

Albion spilte deretter i to sesonger i "utlendighet" på Gillinghams bane Priestfield Stadium, over 100 km fra Brighton. Sommeren 1999 fikk klubben tillatelse til å flytte hjem igjen til Brighton og spille på friidrettsbanen Withdean Stadium. Naboene til Withdean Stadium var skeptiske til at fotballklubben skulle spille der, og det ble innført begrensninger på både musikkspilling på stadionet og parkering. Lydbegrensningene ble lempet på etter et år, men parkeringsrestriksjonene gjelder fremdeles. For fotballpublikumet er heller ikke banen ideell, siden løpebanen rundt gressmatta gjør at tribunene står langt fra banen, og sikten dermed blir begrenset. I 2004 kåret avisa The Guardian Withdean Stadium til ligaens 4. verste stadion.The Guardian: Simply the worst

I 2005 fikk Brighton & Hove Albion endelig tillatelse til å bygge nytt, permanent stadion ved landsbyen Falmer. Stadionet med navnet Falmer Stadium var planlagt ferdig til sesongstart høsten 2008. Planleggingen av det nye stadionet møtte mye motstand noe som førte til at åpningen ikke ble ferdig før i 2011. Åpningskampen mot Eastbourne Borough ble spilt 16. juli 2011 og endte med 2-0-seier til hjemmelaget.

 Meritter 
 TROFE ANTALL ÅR FA Charity Shield  1   1910

 Beste ligaresultat: Nr. 6 i 2022/23.
 Vinner av 2. divisjon (gamle 3. divisjon): 2001/02.
 Vinner av 3. divisjon (sør): 1957/58.
 Vinner av 3. divisjon (gamle 4. divisjon): 2000/01.
 Vinner av 4. divisjon: 1964/65.
 Finalist i FA-Cupen: 1983.
 Beste resultat i Ligacupen: 5. runde i 1978/79.

 Norske spillere 
+ Spillere med seniorkontrakt Navn  År  Kamper  Mål Torbjørn Agdestein  2010–2013  6 0 Henrik Bjørdal  2016–2018 0 0 Mathias Normann 2017–2019 0 0 Vegard Forren  2017  0 0 Leo Skiri Østigård  2018–2022 00

 Spillerstall 
Oppdatert 4. februar 2026

 Utlånte spillere 

 Engelske landslagsspillere 
Fra 1901 til 2005 har Brighton & Hove Albion hatt tre engelske landslagsspillere. Til sammen har disse spilt fem kamper, men ingen av dem har scoret mål for England. I fire av kampene har spilleren fra Brighton & Hove Albion vært med fra start, men det engelske landslaget har ennå ikke hatt en kaptein som representerte Brighton & Hove Albion på klubbnivå.

LandslagsspillerNavnAntall kamperAntall starterInnbytterKapteinMålTidsromNr. 488Thomas Cook110001925Nr. 948Peter David Ward101001980Nr. 954Steve Foster330001982

 Brighton & Hove Albions managere 
Tabellen er oppdatert 22. mai 2025
ManagerPeriodeManagerPeriodeManagerPeriodeJohn Jackson 1901–1905Jimmy Melia 1982–1983Micky Adams2008–2009Frank Scott-Walford1905–1908Chris Cattlin1983–1986Russell Slade2009John Robson1908–1914Alan Mullery1986–1987Gus Poyet2009–2013Charles Webb1919–1947Barry Lloyd1987–1993Óscar García2013–2014Tommy Cook1947Liam Brady1993–1995Sami Hyypiää2014Don Welsh1947–1951Jimmy Case 1995–1996Chris Hughton2014–2019Billy Lane1951–1961 Steve Gritt 1996–1998Graham Potter2019–2022George Curtis1961–1963Brian Horton1998–1999Roberto De Zerbi 2022–2024Archie Macaulay1963–1968Jeff Wood1999Fabian Hürzeler2024–Fred Goodwin1968–1970Micky Adams 1999–2001Pat Saward1970–1973Peter Taylor2001–2002Brian Clough1973–1974Martin Hinshelwood2002Peter Taylor1974–1976Steve Coppell2002–2003Alan Mullery1976–1981Mark McGhee2003–2006Mike Bailey1981–1982Dean Wilkins2006–2008

 Referanser 

 Eksterne lenker 


Kategori:Fotballag i England
Kategori:East Sussex
Kategori:Fotballag etablert i 1901
Kategori:Sport i England i 1901